കെപിസിസി സെക്രട്ടറി പി എസ് പ്രശാന്തിനെ പാര്ട്ടിയില്നിന്നും പുറത്താക്കി കോണ്ഗ്രസ് ഹൈക്കമാന്റിനെ വെല്ലുവിളിക്കുകയും വന്യമായ ആരോപണങ്ങള് ഉന്നയിക്കുകയും ചെയ്ത കെപിസിസി സെക്രട്ടറി പിഎസ് പ്രശാന്തിനെ പാര്ട്ടിയില്നിന്നു പുറത്താക്കിയതായി കെപിസിസി പ്രസിഡന്റ് കെ. സുധാകരന് എംപി അറിയിച്ചു.ഗുരുതരമായ അച്ചടക്കലംഘനത്തിന് പ്രശാന്തിനെ നേരത്തെ സസ്പെന്ഡ് ചെയ്തിരുന്നു. എന്നാല്, തെറ്റു തിരുത്താന് തയാറാകാതെ വീണ്ടും അടിസ്ഥാനരഹിതമായ ആരോപണങ്ങള് ഉന്നയിക്കുകയാണ്. പാര്ട്ടിയെയും പാര്ട്ടി നേതാക്കളെയും അപകീര്ത്തിപ്പെടുത്താന് ആരെയും അനുവദിക്കില്ലെന്ന് കെപിസിസി പ്രസിഡന്റ് കെ. സുധാകരന് എംപി അറിയിച്ചു. അതേസമയം കെ സി വേണുഗോപാല് ബിജെപി ഏജന്റെന്നും കെ.സിയുടെ പ്രവര്ത്തനങ്ങള് സംശയാസ്പദമെന്നും പ്രശാന്ത് നേരത്തെ ആരോപിച്ചിരുന്നു. തെളിവുകള് നിരത്തി പ്രശാന്ത് രാഹുലിന് കത്തുമയച്ചിരുന്നു. കെ സി വേണുഗോപാല് ബിജെപി ഏജന്റ് ആണ് എന്നാണ് പി എസ് പ്രശാന്തിന്റെ പ്രധാന ആരോപണം. ഇതിനുള്ള തെളിവുകള് ഉള്പ്പെടെ പ്രശാന്ത് രാഹുല് ഗാന്ധിക്ക് കൈമാറിയെന്നാണ് സൂചന. കെസി വേണുഗോപാലിന്റെ എഐസിസിയിലെ നിയമനം പുനപരിശോധിക്കണം. കോണ്ഗ്രസില് നിന്ന് ബിജെപിയുടെ ഏജന്റായി പ്രവര്ത്തിക്കുകയാണ് അദ്ദേഹം. ജനിച്ചുവളര്ന്ന പ്രദേശത്ത് രാഷ്ട്രീയ സ്വാധീനമില്ലാത്ത വ്യക്തിയാണ് അദ്ദേഹം. എന്നാല് തനിക്ക് രാഷ്ട്രീയ അഭയം നല്കിയ ജില്ലയില് പാര്ട്ടിയുടെ നാശത്തിന് അദ്ദേഹത്തിന്റെ ഇടപെടല് കാരണമായി എന്നും പിഎസ് പ്രശാന്ത് ചുണ്ടിക്കാട്ടുന്നു. തിരുവനന്തപുരത്ത് പാലോട് രവിയെ അധ്യക്ഷനാക്കിയതിന് എതിരെയും പ്രശാന്ത് വിമര്ശിച്ചിരുന്നു. തന്നെ പരാജയപ്പെടുത്താന് ശ്രമിച്ചയാളാണ് പാലോട് രവി. ഇതിന്റെ തെളിവുകള് തോല്വി പഠിക്കുന്ന കമ്മീഷന് താന് കൈമറിയിട്ടുണ്ട്. ഇത്തരം ഒരാളെ ഡിഡിസി അധ്യക്ഷനാക്കിയ തീരുമാനം പുനപരിശോധിക്കണമെന്നും പ്രശാന്ത് ആവശ്യപ്പെട്ടിരുന്നു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക